Ruckas ezers

Ruckas ezers, agrāk arī Vada ezers, ir ezers Limbažu viļņotajā līdzenumā, Cēsu novada Stalbes pagastā, pagasta rietumdaļā. Notece pa novadgrāvjiem un Nabi uz austrumpusē nepilna kilometra attālumā tekošo Braslu.

No ziemeļiem ezeru apliec autoceļš V126 (Rucka—Kaijciems—Rotenbergi), nepilna kilometra attālumā austrumos tas savienojas ar šoseju P14 (Umurga—Stalbe—Cēsis). Ziemeļaustrumu krastā atrodas atpūtas bāze ar laivu piestātni, dienvidos laivu bāze. Apdzīvotu vietu krastos nav, apkaime galvenokārt lauksaimnieciska. Vienu kilometru uz dienvidrietumiem atrodas Natura 2000 sarakstā iekļautais dabas mikroliegums — kaļķainais zāļu Elles purvs.

Ezera forma tuva apaļai, maz aizaudzis, dibens stāvākajos austrumos smilšains, lēzenākajos rietumos dūņains, ūdens dzidrs. Krasti zemi, ar bērzu smalci apauguši, dienvidu un rietumu krasti staigni. Uz austrumiem no ezera atrodas bijusī Ruckas pusmuiža,Latvijas daba, 5. sējums, "Preses nams", 1998. 16. lpp. ISBN 9984-00-312-4 bet pie Braslas — Ruckas dzirnavas, kuras uz tās agrāk veidojušas Ruckas dzirnavezeru.Ezeri.lv: Ruckas dzirnavezers

No zivīm sastopamas karpas, plauži, asari, pliči, karūsas, raudas, ruduļi, līdakas, līņi. No audzētavām ielaistas līdakas, līņi, karpas un sudrabkarūsas. Atzīmētas dēles. Ūdenstilpe atrodas privātīpašumā, taču zvejas tiesības tajā pieder valstij, licencētās makšķerēšanas tiesības ir iznomātas, ezera krastos izveidotas laipas makšķerniekiem.LA: Vasaras tveicē Ruckas ezerā – līdakas, karpas, brekši un līņi 1973. gada avots atzīmējis ziemās biežu zivju slāpšanu,Ezeri.lv: Ruckas ezers mūsdienās ezerā ziemā tiek izvietoti aeratori.

 Atsauces 

Kategorija:Cēsu novada ezeri
Kategorija:Stalbes pagasts